**Անիկ Ժիրարդեն** (ֆր.՝ Annick Girardin; օգոստոսի 3, 1964(1964-08-03), Սեն Մալո), ֆրանսիացի քաղաքական և պետական գործիչ, պետական ծառայության նախարար (2016-ից 2017 թվականներ), անդրծովյան տարածքների նախարար (2017 թվականից)։

Կենսագրություն
--------------

Ծնվել է 1964 թվականի օգոստոսի 3-ին Սեն Մալոյում։ 1983 թվականին սկսել է աշխատել Սեն Պիեռ և Միքելոն անդրծովյան համայնքի իշխանության մարմիններում։ 1999 թվականին անդամակցել է արմատական ձախ կուսակցությանը, 2000 թվականին դարձել է Սեն Պիեռ և Միքելոն տարածքային խորհրդի պատգամավոր։

### Քաղաքական կարիերա

2007 թվականին Սեն Պիեռից և Միքելոնից ընտրվել է Ֆրանսիայի Ազգային ժողով։

2014 թվականին մտել Է Ֆրանսիայի կառավարություն՝ ստանալով ֆրանկոֆոնիայի զարգացման հարցերով պետական քարտուղարի պաշտոնը։

2014 թվականին Կատրին Պենը պատգամավորական տեղ է զբաղեցրել Ժիրարդենի՝ մայիսի 10-ի ընտրություններից հետո, Սակայն առողջական վիճակի պատճառով նա հրաժարական է տվել, եւ 2014 թվականի հունիսի 4-ին Ժիրարդենն իր թեկնածությունն է առաջադրել հունիսի 29-ին նշանակված վերընտրություններին մասնակցելու համար։ Առաջին փուլում հաղթելով՝ Ժիրարդենը որոշել է մնալ կառավարությունում և մեկ ամիս անց մանդատը հանձնել։

2014 թվականի ապրիլի 9-ին նշանակվել է Մանուել Վալսի առաջին կառավարության զարգացման և Ֆրանկոֆոնիայի հարցերով պետական քարտուղար՝ դառնալով պատմության մեջ առաջին Սեն Պիեռ և Միքելոնի ներկայացուցիչը, որը մտել է Ֆրանսիայի կառավարության կազմի մեջ։

### Պետական ծառայության նախարար

2016 թվականի փետրվարի 11-ին Ժիրարդենը պետական ծառայության նախարարի պորտֆել է ստացել Մանուել Վալսի երկրորդ կառավարությունում։

2016 թվականի դեկտեմբերի 6-ին պահպանել է իր պաշտոնը Բեռնար Կազնևի ձևավորված կառավարությունում։

### Անդրծովյան տարածքների նախարար

2017 թվականի մայիսի 17-ին ստացել է Էդուարդ Ֆիլիպի կառավարության անդրծովյան տարածքների նախարարի պորտֆելը։

2017 թվականի հունիսի 10-ին խորհրդարանական ընտրությունների առաջին փուլում զամորսկի Սեն Պիեռ և Միկելոն դեպարտամենտում (համազգային քվեարկության ամսաթվի տարբերությունը պայմանավորված է աշխարհագրական դիրքով) ստացել է ձայների 41,6%-ը՝ ընդամենը 136 ձայնով ավելի, քան նրա հիմնական մրցակից Ստեֆան Լենորմանը (Stéphane Lenormand): Հունիսի 17-ին Երկրորդ փուլում հաղթել է՝ ստանալով ընտրողների 51,87%-ի աջակցությունը։

2017 թվականի հունիսի 21-ին պահպանել է նախկին պաշտոնը Ֆիլիպի երկրորդ կառավարության ձևավորման ժամանակ։

2018 թվականի նոյեմբերի 28-ին Ռեյունյոն է ժամանել «դեղին բաճկոններիր» շարժման կողմից ավտոմոբիլային վառելիքի հարկերի բարձրացման դեմ կազմակերպված բողոքի ավելի քան տասը օր տևած ցույցերից հետո։ Դուրս գալով ինքնաթիռից՝ նա անմիջապես հանդիպել է ցուցարարների ներկայացուցիչների հետ և հայտարարել, որ գտնվում է նրանց կողքին, իսկ օդանավակայանի ճանապարհին կարծիք է հայտնել, որ Ռեյունյոն աղաղակող անհավասարություն ունեցող տարածք է:Դուք իրավունք ունեք ավելի մեծ արդարության, և պետք է հասնել նրան միասնական ջանքերով»։

Ծանոթագրություններ
------------------

1. 1 2  Sycomore (ֆր.) / Assemblée nationale
2. 1 2  Roglo — 1997. — ed. size: 9000000
3. ↑  «Annick Girardin (PRG) nommée au Développement et à la Francophonie» (ֆրանսերեն)։ Le Point։ 2014-04-09։ Վերցված է 2017-02-27
4. ↑  «Annick Girardin» (ֆրանսերեն)։ Paris Match։ Վերցված է 2017-02-27
5. ↑  Ivan Valerio (2014-06-04)։ «Une secrétaire d'Etat va affronter une législative partielle» (ֆրանսերեն)։ Le Figaro։ Վերցված է 2017-02-27
6. ↑  «Annick Girardin: la première ministre élue à Saint-Pierre-et-Miquelon» (ֆրանսերեն)։ Huffington Post։ 2016-10-05։ Վերցված է 2019-07-18
7. ↑  «Gouvernement Édouard Philippe : qui sont les ministres de Macron» (ֆրանսերեն)։ Le Figaro։ 2017-05-17։ Վերցված է 2017-05-17
8. ↑  «Second tour des législatives : l’outre-mer a voté, la ministre Annick Girardin réélue» (ֆրանսերեն)։ Le Monde։ 2017-05-17։ Վերցված է 2017-05-18
9. ↑  «Girardin aux « gilets jaunes » de La Réunion : « Je suis là pour entendre votre colère »» (ֆրանսերեն)։ Le Monde։ 2018-11-28։ Վերցված է 2018-11-28

Արտաքին հղումներ
----------------

* «Mme Annick Girardin» (ֆրանսերեն)։ Национальное собрание Франции։ Վերցված է 2017-06-18
* «Biographie d'Annick Girardin» (ֆրանսերեն)։ Le portail de la Fonction publique։ 2016-05-20։ Վերցված է 2017-02-27 (չաշխատող հղում)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Internet Movie Database |
|  |
| Չափորոշչային վերահսկողություն | BNF: 159972742 · ISNI: 0000000058947759 · SUDOC: 132178117 · VIAF: 85951681 · WorldCat VIAF: 85951681 |

 |